Nr. 15631/30.08.2023
REFERAT DE APROBARE

Subsemnatul  Dincă Florin Ionuț, viceprimar al Oraşului Boldeşti – Scăeni, in  calitate de consilier local, vă supun spre analiză şi aprobare Proiectul de hotărâre privind instituirea restricţiilor de circulaţie pentru autovehiculele de transport marfă cu masa  maximă autorizată mai mare de 3,5 tone  pe DJ 250  şi DC 59 pe raza administrativ-teritorială a oraşului  Boldeşti-Scăeni. 
În baza OUG nr. 57/2019 privind Codul administrativ, a OUG 195/2002 privind circulația pe drumurile publice, a HG 1391/2006 pentru aprobarea Regulamentului de aplicare a OUG 195/2002, a OUG 43/1997 privind regimul drumurilor, cu modificările lor ulterioare, precum şi a HCL nr. 20/30.01.2023 
privind iniţierea/întocmirea documentaţiei pentru instituirea restricţiilor de circulaţie pentru autovehiculele de transport marfă  cu masa  maximă autorizată mai mare de 3,5 tone pe DJ 250  şi DC 59 pe raza administrativ -teritorială a oraşului  Boldeşti-Scăeni, vă prezint următoarele:
· Din cauza autovehiculelor de mare tonaj, care transportă mărfuri,  care tranzitează orașul Boldești-Scăeni pe DJ 250 (Str. Bucovului - Str. Gloriei), cetățenii din zonă reclamă zdruncinarea caselor și implicit crăparea pereților, zgomot și pericol de accidente;
· Restricționarea traficului din punct de vedere al tonajului este dictată de :

-  Necesitatea asigurării unui nivel ridicat de siguranță a traficului rutier și pietonal ;

-  Necesitatea conservării și protejării mediului ambiant ;

-  Necesitatea diminuării disconfortului produs riveranilor ;

-  Necesitatea protejării și administrării eficiente a infrastructurii rutiere ;

-  Reducerea cheltuielilor de întreținere și reparații.

Prin HCL nr. 20/30.01.2023 
s-a aprobat iniţierea/întocmirea documentaţiei pentru instituirea restricţiilor de circulaţie pentru autovehiculele  de transport marfă cu masa  maximă autorizată mai mare de 3,5 tone  pe DJ 250  şi DC 59 pe raza administrativ - teritorială a oraşului  Boldeşti-Scăeni. Urmare acestui demers s-a întocmit documentaţia necesară, au fost solicitate avizele din partea  CNAIR, Secţia de drumuri naţionale Ploieşti şi de la IPJ Prahova. Cei în drept au avizat amplasarea semnalizării rutiere corespunzătoare pentru informarea participanţilor la trafic, pe DN 1A, la intersecţiile cu străzile: Gloriei,  Industriei, Distilării şi  Morii. 

Restricţionarea circulaţiei va fi adusă la cunoştinţa participanţilor la trafic prin mass-media de către autoritatea publică locală.

Semnalizarea rutieră pe verticală se va realiza de către autoritatea publică locală în conformitate cu Normele metodologice aprobate prin Ordinul comun MI-MT nr. 1112/411 din 2000.
Autoritatea publică locală Boldești-Scăeni va implementa restricția de tonaj, pe perioadă nedeterminată  pentru vehiculele rutiere destinate transportului de mărfuri, cu masa totală maximă autorizată mai mare de 3,5 tone,  pe  DC 59 (strada Gloriei, de la intersecţia cu DN 1A până la intersectia cu strada Bucovului) şi pe DJ 250 (strada Bucovului, de la intersecţia cu strada Gloriei până la limita administrativ-teritorială cu comuna Bucov).
Pentru realizarea obiectivelor de interes public local, precum şi pentru efectuarea lucrărilor al căror beneficiar este oraşul Boldeşti-Scăeni, în funcţie de situaţie, se poate acorda accesul liber pe DJ 250  si DC 59 al autovehiculelor destinate transportului de marfă şi a utilajelor cu masa  maximă autorizată mai mare de 3,5 tone.

Accesul şi circulaţia autovehiculelor destinate transportului de marfă, cu masa  maximă autorizată mai mare de 3,5 tone pe DJ 250  si DC 59 este permisă numai în baza unei autorizaţii de acces eliberată de către Primăria oraşului Boldeşti-Scăeni, în conformitate cu prevederile HCL nr. 89/28.08.2008.

Evaluarea impactului adoptării hotărârii, în forma propusă:

- impactul economico-social: prin adoptarea hotărârii se asigură asigurarea unui nivel ridicat de siguranță a traficului rutier și pietonal,  protejarea și administrarea eficienta a infrastructurii rutiere și diminuarea disconfortului produs riveranilor si totodată locuințelor acestora;

- impactul financiar asupra bugetului local: reducerea cheltuielilor de întreținere și reparații a drumurilor afectate de traficul de tonaj greu;

- impactul asupra mediului: se urmărește conservarea si protejarea mediului ambiant;

- impactul asupra legislației in vigoare: prin adoptarea proiectului se asigură respectarea legislației, potrivit art. 70 lit. g) din O.U.G. nr. 195/2005 privind protecția mediului, autoritățile publice locale au obligația să reglementeze accesul anumitor tipuri de autovehicule, în anumite zone ale localităților, dacă acestea sunt generatoare de disconfort pentru populație.

În speranţa aprobării, vă mulţumesc anticipat !

